"Lekala la setlamo seno la kwa Silverton le thapile batho ba ba lekaneng go ka tlhagisa dijanaga tsa mobetlo wa Rangers le wa Everests di le 168 000 ka ngwaga – mme palo eno e supa koketsego ya dijanaga di le 44 000 pele go ka simololwa ka katoloso e e rerilweng.3 Mo godimo ga foo, R50 milione e e beeleditsweng ke setlomo sa tlhagisodikuno BFG Rail eo go tla agiwang ka yona lefelo la maemo a a kwa godimo la tlhagisodikuno kwa Gauteng e tla re neela lefelo la maemo a a kwa godimo la tlhagisodikuno leo le ikgantshang ka thulaganyo e e tokafaditsweng ya boenjenere mo go tla dirisiwang gape le thekenoloji ya maemo a a kwa godimo.4 Kwa Nelson Mandela Bay, setlamo sa Aberdare Cables se tsibositse ka go atolosa palo ya badiredi ba sona fa ba bula Setlamo sa Bodutelo jwa Megala ya Motlakase o Mogolo, ka go beeletsa R135 milione le go tlhola ditiro tse dingwe gape di le 58 mo godimo ga di le 429 tse di leng teng ga jaana mo setlamong seno kwa lefelong leno la tirelo.5 Dipeeletso mo bodutelong jono jo bošwa, mo didirisiweng le mo katolosong ya tlhagiso di tla tlhola ditiro tse dintšhwa le go godisa Palogotlhe ya Boleng jwa Dikuno tsa Naga (GDP)."